./data/phi2331/phi007/phi2331.phi007.perseus-lat2.xml
David Magie
Multa sane post interfectum Perennem eiusque filium quasi a se non gesta rescidit, velut in integrumrestituens, et hanc quidem paenitentiam scelerum ultra triginta dies tenere non potuit, graviora per Cleandrum faciens quam fecerat per supradictumPerennem  et in potentia quidem Cleander Perenni successerat, in praefectura vero Niger, qui sex tantumhoris praefectus praetorio fuisse perhibetur  mutabantur enim praefecti praetorio per horas ac dies,Commodo peiora omnia, quam fecerat ante, faciente fuit Marcius Quartus praefectus praetorio diebus quinque, horum successores ad arbitrium Cleandriaut retenti sunt aut occisi, ad cuius nutum etiam libertini in senatumatque in patricios lecti sunt, tuncque primum viginti quinque consules in unumannum, venditaeque omnes provinciae  omnia Cleander pecunia venditabat; revocatos de exsiliodignitatibus ornabat, res iudicatas rescindebat  qui tantum per stultitiam Commodi potuit, ut Burrum, sororis Commodi virum, reprehendentem nuntiantemque Commodo quae fiebant in suspicionem regni adfectati traheret et occideret, multis aliis, qui Burrumdefendebant, pariter interemptis  praefectus etiam Aebutianus inter hos est interemptus; in cuius locum ipse Cleander cum aliis duobus, quos ipse delegerat,praefectus est factus, tuncque primum tres praefecti praetorio fuere, inter quos libertinus,qui a pugione appellatus est